মণিপুরে ভারতীয় সেনার বিশেষ অভিযান অপারেশন খানপি

ওয়েব ডেস্ক: মণিপুরে (Manipur) ভারতীয় সেনার বিশেষ অভিযান অপারেশন খানপি (Operation Khanpi Manipur)। বিদ্রোহ দমনে মণিপুরের চুরাচন্দ্রপুর জেলায় বিশেষ অভিযানে নামে সেনাবাহিনী। সেনা সূত্র জানিয়েছে, ভোর ৫:৩০ টার দিকে কুকি সশস্ত্র দুষ্কৃতকারীদের উপস্থিতির খবর পাওয়ার পর এই অভিযান শুরু হয়। অপারেশনে নিষিদ্ধ কুকি জঙ্গিগোষ্ঠী ‘ইউনাইটেড কুকি ন্যাশনাল আর্মি’ র (United Kuki National Army) চার সদস্যের মৃত্যুর খবর পাওয়া গিয়েছে।

বিদ্রোহ দমনে মণিপুরের চূড়াচাঁদপুরে জেলায় মঙ্গলবার বিশেষ অভিযান চালায় সেনা। সেই অপারেশনে নিষিদ্ধ কুকি জঙ্গিগোষ্ঠী ‘ইউনাইটেড কুকি ন্যাশনাল আর্মি’ (ইউকেএনএ)-র চার সদস্যের মৃত্যু হয়। গোয়েন্দা তথ্যের ভিত্তিতে অভিযান চালানো হয় দক্ষিণ মণিপুরের পাহাড়ি অঞ্চলে অশান্তি দমন করে শান্তি ফেরাতেই ভারতীয় সেনার এই উদ্যোগ। চূড়াচাঁদপুর শহর থেকে প্রায় ৮০ কিলোমিটার দূরে অবস্থিত খানপি গ্রামে ঘটে এই সেনা-জঙ্গি সংঘর্ষ। এই অভিযানের পোশাকি নাম রাখা হয়েছে ‘অপারেশন খানপি’। অভিযানের সময়ে সেনার হাত থেকে বাঁচতে জঙ্গলে গা ঢাকা দেয় কুকি জঙ্গিরা।সেনার উপর পাল্টা গুলি চালায় । জবাব দেয় ভারতীয় সেনাও। সেই গুলির যুদ্ধেই খতম চার জঙ্গি।

আরও পড়ুন: মাথার দাম ছিল ১৪ লক্ষ, মাও নেত্রীর আত্মসমর্পণ

ঘটনার পরও খানপি গ্রামের আশেপাশে কোর্ডন এবং সার্চ অপারেশন চালানো হচ্ছে। এটি নিশ্চিত করার জন্য যে কোনও এলাকা ছেড়ে পালাতে না পারে। সেনার তরফে জানানো হয়েছে যে, জঙ্গিদের কাছ থেকে প্রচুর পরিমাণে অস্ত্র এবং বিস্ফোরক মিলেছে। অশান্তি ও উত্তেজনা দমনে এলাকায় মোতায়েন করা হয়েছে আরও সেনা।

অন্য খবর দেখুন